stanford-oval/wikipedia huggingface dataset:
ספר (פוליטיקה)
הספר בארצות הברית

בארצות הברית השימוש במונח (באנגלית: Frontier) התייחס להשפעת האזור שבו עדיין לא התיישבו תושבים ממוצא אירופי על ההתיישבות. ככל שהחלוצים נעו אל תוך אזור הספר הם השתנו בצורה משמעותית כתוצאה מהמפגש. ההיסטוריון פרדריק ג'קסון טרנר קרא לתהליך זה "חשיבות הספר" (1893) וטען כי התחושה כי קיימת אדמה בלתי מוגבלת באזור הספר הובילה לתחושה פסיכולוגית של אפשרויות בלתי מוגבלות, שהשפיעו על אופטימיות, תחושת כיוון, השלת המגבלות שנוצרו בחברות אחרות בשל המחסור באדמות ובזבוז משאבי טבע.
מאז ניתוחו של טרנר נתפס הספר כמעצב תרבות חדשה, ובמסגרתה הטיפוס האנושי ששם התואר "אמריקני" נגזר ממנו: אינדיבידואליסט, דמוקרטי, בעל יוזמה, תחרותי, הרפתקן. את העימותים התרבותיים שהתחוללו בספר ראה טרנר כגורם עיקרי בעיצוב דפוסי הממשל, בחיזוק הפדרליזם, ביחס לשאלת העבדות, ויותר מכך - ביצירת אתוסים, דמויות והלכי רוח המהווים את יסודות התרבות האמריקנית. חוקרים והוגים רבים חיזקו את עמדתו, ולעומתם ביטאו רבים אחרים גישות מאזנות, המפחיתות מחשיבות הספר בעיצוב תהליכים ומוסדות אלו.  נטען כי למוסדות הפוליטיים, הכלכליים והחברתיים המבוססים במזרח הייתה השפעה רבה על עיצוב מקביליהם במערב, והשפעתה של חוויית הספר על עיצוב מוסדותיהם של המתיישבים לא הייתה כה רבה. טענה נוספת, הנגזרת מהראשונה, היא שהעימות בין שתי התרבויות שהתקיימו במקביל בברית - תרבות הצפון ותרבות הדרום - השפיע באופן מכריע על התפתחות התרבות בספר והכתיב את אימוץ שתי התרבויות המזרחיות האלו בספר.
לעומת טענות אלו, טוענים המצדדים בתאוריה של טרנר שאמנם תושבים מהמזרח הביאו את מוסדותיהם החברתיים איתם מערבה, אך תהליך זה נמשך בהסתגלות והתאמה של אותם תושבים לתנאי המחיה במערב. הסתגלות זו יצרה את אותו טיפוס אנושי חדש שמתאר טרנר, ובהדרגה הביאה התעצמותו הדמוגרפית לדומיננטיות שלו גם בפוליטיקה של הברית.
ההתיישבות בספר שינתה את אופיים של הצפון והדרום, ולכן כל פשרה שהגיעו אליה הצדדים בקשר להתפשטות לספר לא החזיקה מעמד. הפשרה ענתה על צורכי החברות כפי שהיו קיימות בעת הפשרה, אך ההתפשטות שהפשרה נועדה להסדיר, שינתה את החברות עצמן. בשל כך חדלה הפשרה לענות על צורכיהם של שני הצדדים, ונוצר הצורך בגיבוש פשרה חדשה בין נציגי הצפון והדרום בסנט. תהליך זה חזר על עצמו מקבלת החוקה ועד מלחמת האזרחים: פשרת שלוש החמישיות ב-1787, פשרת מיזורי ב-1820, קו מייסון-דיקסון בין מדינות העבדות למדינות החירות שנקבע ב-1832, פשרת וילמוט  ב-1846 (אנ'), פשרת 1850, חוק קנזס נברסקה, 1854, ופשרת קריטנדן ב-1860.
הנשיא פרנקלין פירס (1852-1856) ביקש לגרום לשאלת העבדות לדעוך. הוא אכלס את הקבינט בתומכי העבדות ושולליה בניסיון להגיע למדיניות מאוזנת. עם זאת, גישתו לספר הייתה התפשטותית במוצהר, ובכך החיש את התפרצות הסכסוך, שכן כך נוספו טריטוריות שעמדו לקבל מעמד של מדינה ולהצטרף לברית, ועל ידי כך הוחש הצורך להכריע בשאלת העבדות.
הספר השפיע על תהליך זה של מחלוקת, פישור ומחלוקת מחודשת בכך שההתפשטות המתמדת של ארצות הברית אל תוכו יצרה שינוי מתמיד במאזן הכוחות בין המדינות ללא העבדות, בצפון, ומדינות העבדות, בדרום. שינוי מתמיד זה ועלייתו הדמוגרפית והתעשייתית של הצפון הביאה לניסיונות של מדינות הדרום להגביל את כוחן של מדינות  הצפון במוסדות הפדרליים ולבסוף לפרוץ מלחמת האזרחים.
כיום ממלא הספר ממלא תפקיד חשוב מאוד בתרבות ארצות הברית ושירים, ספרים, מערבונים וסדרות טלוויזיה נוצרו בהשראת תרבות הספר.
הספר בתקופת המלחמה הקרה

בתקופת המלחמה הקרה, האזורים שבקרבת מסך הברזל באירופה נראו לעיתים קרובות כאזורי ספר פוליטי, בשל הקרבה לאויב הפוליטי ותחושת הסיכון התמידי שבקירבה לגבול.
התייחסויות בספרות

בכתביו של הסופר ג'.ר.ר. טולקין נקראת הממלכה רוהאן בשם "הספר" על ידי תושביה.
ראו גם

פריפריה
הספר הוולשי
סוראיה סאנס דה סנטה מריה

מריה סוראיה סאנס דה סנטה-מריה אנטון (בספרדית: Soraya Sáenz de Santamaría, נולדה ב-10 ביוני 1971) היא פוליטיקאית ספרדית שכיהנה כסגנית ראש ממשלת ספרד החל מ-2011 ומנובמבר 2016 כמנהלת מחוז קטלוניה בספרד.
היא נבחרה לראשונה לפרלמנט הספרדי ב-2004 מטעם מחוז מדריד והמפלגה העממית השמרנית. ב-2011 נבחרה לממשלה וכיהנה בין השאר כשרת הבריאות וכדוברת הממשלה. הייתה ידועה במעורבותה בפתרון משברים, ולכן בהמשך לכהונתה כשרת הניהול האזורי, ולאחר ההכרזה על עצמאות קטלוניה (ובעקבות הדחת קרלס פוג'דמון) מונתה על ידי ראש הממשלה רחוי לתפקיד מושלת חבל קטלוניה בפועל. ב-2018 החליטה לפרוש מהפוליטיקה, לחזור לפרקטיקה כעורכת דין ולחיי משפחה שקטים
הערות שוליים

↑  La vida de Soraya Sáenz de Santamaría alejada de la política: socia de un despacho de abogados y muy centrada en su familia, El Español, ‏2023-06-10 (בספרדית)
| --- | --- |
בקרת זהויות :  PLWABN: 9810657111505606  GND: 1160111715  ISNI: 0000 0004 9840 8564  LCCN: no2017087023  SUDOC: 204755018  VIAF: 37150030711010962633   WorldCat (עם VIAF): 37150030711010962633 
ערך זה הוא קצרמרבנושא אישים ובנושא ספרד. אתם מוזמנים לתרום לוויקיפדיה ו.
עדי (עמותה)

| --- | --- |

בית עדי ברחוב עוזיאל בבני ברק
בית עדי ברחוב עוזיאל בבני ברק
 פעילות:  עזר לילד המיוחד
 מדינה:  ישראל
 מטה הארגון:  בני ברק 
 מנכ"ל:  יהודה מרמורשטיין
 תקופת הפעילות:  1982–הווה (כ־42 שנים)
 adi-il.org.il
 קואורדינטות:  32°04′16″N 34°50′24″E﻿ / ﻿32.071125663809°N 34.839985356553°E﻿ / 32.071125663809; 34.839985356553
 he
 
סמלילה הקודם של העמותה
תעודת רישום העמותה
עדי (שבעבר נקראה "עלה", או "עלה - עזר לילד המיוחד") היא עמותה ישראלית העוסקת בסיעוד, בדיור ובסיוע פרא-רפואי לחולים ולמוגבלים, ומתמחה בלוקים במוגבלות שכלית התפתחותית עם מורכבות רפואית וקשיים פיזיים.
הקמה

רשת מעונות עדי הוקמה בשם "עלה" בשנת 1982, על ידי הורים לילדים עם מוגבלות שכלית התפתחותית, במטרה להוות בית חם ולתת מענה טיפולי ושיקומי לאוכלוסייה זו. בשנת 2020 העמותה שינתה את שמה לעדי.
התרחבות

עדי מפעילה ברחבי הארץ ארבעה מרכזים המעניקים טיפול מקצועי ליותר מ-850 תינוקות, ילדים, מתבגרים ומבוגרים. המרכזים הם בירושלים, בבני ברק, בגדרה ובנגב. הם פועלים בסטטוס מלכ”ר ומעניקים שירותים בתחומי הרפואה, הסיעוד, הפרא רפואי, השיקום, החינוך המיוחד ופעילויות הפנאי לאוכלוסיות אלה.
בנוסף, מפעילה עדי מרפאות אמבולטוריות לטיפול בילדי הקהילה.
במרכזי עדי ברחבי הארץ מועסק צוות מקצועי שלו התמחות ספציפית בתחומים הנדרשים. הצוות כולל: מורות, גננות, סייעות שיקומיות, פיזיותרפיסטיות, מרפאות בעיסוק, קלינאיות תקשורת, הידרו-תרפיסטים, תזונאים, רופאים, אחיות, צוות פסיכו-סוציאלי ומטפלים רגשיים במוזיקה, אמנות ועוד.
הפעילות מבוססת, לדברי העמותה, על אמונה חזקה ביכולותיהם של המטופלים להגיע להישגים ולחיות חיים נוחים, איכותיים ומאושרים ככל האפשר, זאת תוך שמירה על כבודם העצמי, טיפוח אישיותם ושילובם במשפחה, בחברה, ובקהילה. הנהלת עדי מעודדת את בוגריה להיות חלק יצרני בחברה הישראלית. הם עוסקים, בין השאר, בהכנת מוצרי יודאיקה ופריטי נוי בעבודת יד, הנמכרים ליחידים, לארגונים ולחברות כשי עם ערך מוסף. במעונות ירושלים, בני ברק וגדרה מאוכלסים ילדים מגילאי 0–21, ובנגב מאוכלסת האוכלוסייה הבוגרת.
יו"ר ומייסד העמותה הוא הרב אליעזר פישהוף, מנהל העמותה כיום הוא יהודה מרמורשטיין.
סניפי עדי

הסניף בבני ברק היה הראשון שנפתח והוא מונה נכון ל-2014 למעלה מ-200 פעוטות, ילדים, מתבגרים ובוגרים המשולבים במסגרות החינוך השונות. חלק מילדים אלה מתגוררים בפנימייה של המקום וחלקם חוזרים לביתם בכל סוף יום. בעדי בני ברק ניתן למצוא: מעון יום שיקומי, גנים, בית ספר, בניין המשרת את הבוגרים אשר סיימו את לימודיהם במקום, פנימייה, מחלקה סיעודית מורכבת, מרפאה לטיפולים פרא-רפואיים ועוד..
עדי ירושלים - מונה כ-80 ילדים בגילאי 0–40. המקום הוא פנימייה עבור הילדים אשר חוזרים לעיתים הביתה (לשבתות, חגים ועוד). ובמסגרתו יוצאים גם לפעילויות רבות מחוצה לו. בנוסף במקום בית ספר עבור חלק מהדיירים. הילדים במעון סובלים ממוגבלות שכלית התפתחותית וזקוקים לסיוע סיעודי 24 שעות. בעדי ירושלים ישנה התנדבות פעילה ורחבה של מתנדבים.
עדי גדרה - הוקם בשנת 1995 ומונה כ-95 ילדים. המעון נותן שירות לבוגריו אשר סיימו את לימודי החינוך המיוחד ומעניק להם פעילויות פנאי וחברה.
עדי נגב - משמש ככפר שיקומי למבוגרים בעלי לקות שכלית המשולבת עם לקות נוספת, אשר מוקם בו בית חולים שיקומי בשם בית החולים עדי נגב.
הערות שוליים

↑  עלה בירושלים(הקישור אינו פעיל)
| --- | --- |
בקרת זהויות :  NLI: 987007306969605171
סקירון (אל)

| --- | --- |
 תפקיד:  אל הרוח הצפון-מערבית
 אב:  אסטראוס 
 אם:  אאוס 
 
סקירון (ביוונית: Σκίρων) היה שמו של אל הרוח הצפון-מערבית, על אף שלעיתים הוא משמש גם כאל של הרוח הנושבת מהסלעים הסקירוניים. שמו קשור ל"סקירופוריון", האחרון משלושת חודשי האביב בלוח השנה של העיר אתונה.
סקירון מתואר כאיש מזוקן המטה קדירה, המייצג את תחילת החורף. מקבילו הרומי הוא קאאורוס או קורוס.
סקיריטיס

סקיריטיס, אזור הנמצא בשטח הררי בגבול בין לאקוניה לארקאדיה. אזור זה תחום על ידי נהר האונוס והאֶוּרוֹטַס. בתקופת יוון הקלאסית, אזור זה היה חלק מהמדינה הספרטנית.
האזור היה מיושב באיכרים שבנו את כפריהם על גדות הנהרות העוברים דרכו. על פי סטפנוס מביזנטיון והיסכיוס האלכסנדרוני תושביו היו ממוצא ארקדי. שטח זה היה בעל חשיבות אסטרטגית גבוהה בגלל דרך שעברה בו בין ספרטה לטגאה. מעמד הסקיריטוי היה דומה לזה של הפריוקים.
בעתות מלחמה, תושבי האזור התגייסו לצבא הספרטני וסיפקו לו כ-600 חיילים רגלים קלי חימוש.
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.
סטודיבייקר אוואנטי

| --- | --- |

סטודיבייקר אוואנטי
 מאפיינים כלליים
 יצרן:  סטודיבייקר (Studebaker Corporation)
 שנות ייצור:  1962–1963
 הרכבה:  ארצות הברית ארצות הברית
 מודל קודם:  סטודיבייקר סילבר הוק 
 אורך:  4,887 מ"מ,
 רוחב:  1,786 מ"מ
 גובה:  1,367 מ"מ
 משקל:  1,101-1,121 ק"ג
 בסיס גלגלים:  2,769 מ"מ
 מפרט טכני
 מנוע:  V8 צילינדרים, 4,737 סמ"ק  המפיק 235 כ"ס ו- 260 כ"ס
 הילוכים:  תמסורת אוטומטית - 3 מהירויות, תמסורת ידנית - 3 מהירויות, תמסורת ידנית - 4 מהירויות
 מהירות מרבית:  240 קמ"ש
 מעצב:  Raymond Loewy
 
סטודיבייקר אוואנטי
סטודיבייקר אוואנטי (באנגלית: Studebaker Avanti) היא מכונית פאר בתצורת קופה, 2 דלתות, 4 מקומות ישיבה, אשר יוצרה על ידי  יצרנית כלי הרכב האמריקאית, סטודיבייקר בין השנים 1962–1963.
סך הכול יוצרו 6,060 יחידות.
תאוצת ה-"סטודיבייקר אוואנטי" בין 0-100 קמ"ש - פחות מ-8.0 שניות.
סטודייביקר אוואנטי
תמונות

סטודיבייקר אוואנטי, שנת 1963
סטודיבייקר אוואנטי, שנת 1963
סטודיבייקר אוואנטי, שנת 1963
סטודיבייקר אוואנטי, שנת 1964
סטודיבייקר אוואנטי, שנת 1963
סטודיבייקר אוואנטי
סטודיבייקר אוואנטי, שנת 1963 - מבט לתא הנהג
סטודיבייקר אוואנטי, שנת 1963 - מבט למושב האחורי
סטודיבייקר אוואנטי, שנת 1963 - מבט לתא הנוסעים
ראו גם

סטודיבייקר
סטודיבייקר אלקטריק
סטודבייקר-גרפורד
סטודיבייקר דיקטטור
סטודיבייקר Light Four
סטודיבייקר Light Six
סטודיבייקר קומנדר
סטודיבייקר לנד קרוזר
סטודיבייקר פרזידנט
סטודיבייקר לארק
סטודיבייקר Flight Hawk
סטודיבייקר Silver Hawk
סטודיבייקר Golden Hawk
סטודיבייקר Gran Turismo Hawk
סטודיבייקר קופה אקספרס
סטודיבייקר סטארליט
סטודיבייקר צ'אמפ
סן-פייר (ראוניון)

| --- | --- |
סמל סן-פיירסמל סן-פייר

הנמל וחלק מהעיר
 מדינה:  צרפת צרפת
 חבל:  ראוניון ראוניון
 ראש העיר:  Michel Fontaine
 תאריך ייסוד:  1735
 שטח:  95.89 קמ"ר
 אוכלוסייה:  ‏
  ‑ בעיר:  84,077 (1 בינואר 2021)
  ‑ צפיפות:  825 נפש לקמ"ר (2010)
 קואורדינטות:  21°20′00″S 55°28′12″E﻿ / ﻿21.33333333°S 55.47°E﻿ / -21.33333333; 55.47
 אזור זמן:  UTC+04:00
 אתר העיר
  מפת מיקום  מפה מפורטת   (למפת ראוניון מוגדלת) סן-דני סן-בנואה סן-פול האוקיינוס ההודיסן-פייר(למפת ראוניון רגילה) סן-דני סן-בנואה סן-פול האוקיינוס ההודיסן-פייר  he tabBackground:;tabBorder:#aaa;defaultTab:0;
סן-פייר (בצרפתית: Saint-Pierre) היא העיר השלישית בגודל אוכלוסייתה בראוניון, שבאוקיינוס ההודי. היא ממוקמת על חוף האוקיינוס בדרום האי. העיר משמשת כבירת רובע ובעיר ממוקם המרכז המנהלי של הארצות הדרומיות והאנטארקטיות של צרפת, על אף שהעיר אינה חלק מטריטוריה זו.
העיר נוסדה ב-1735 ומשתרעת לאורך החוף, ב-1882 הוקם בעיר נמל ימי ומרינה שיכולה לאכלס 400 כלי שיט. ליד העיר ממוקם שדה התעופה פיירפונד.
דמוגרפיה

אוכלוסיית העיר כפלה את עצמה בין שנת 1967 ל־2012, אך מאז קצב הגידול האט. בין 2017 ל־2020 פחתה אוכלוסיית העיר בכ־300 תושבים.

להלן גרף התפתחות האוכלוסייה ביישוב:
ערים תאומות

מאוריציוס בו-באסין רוז-איל, מאוריציוס
הערות שוליים

↑  SPLAF (la Population et les Limites Administratives de la France). "Agglomérations et villes de la Réunion" [Towns and cities of Reunion Island]. נבדק ב-23 בפברואר 2021. {{cite web}}:  (עזרה)
↑  Population en historique depuis 1968, INSEE
| --- | --- |
בקרת זהויות :  NLI: 987007559554705171  BnF: cb12128230f (data)  LCCN: n77004877  MusicBrainz: 7e238321-129f-40db-a673-8a5bc58fc8fa  NKC: ge998636  SUDOC: 029718198  VIAF: 128697059   WorldCat (עם VIAF): 128697059 
ערך זה הוא קצרמרבנושא יישובים באפריקה ובנושא יישובים בצרפת. אתם מוזמנים לתרום לוויקיפדיה ו.
סטגנוגרפיה

המחשה פשטנית של סטגנוגרפיה, באמצעות כתיבה בצבעי RGB, על אותו מיקום. באמצעות פילטר מתאים, מקבלים את כל אחד מהכיתובים בצבע נתון.
סטגנוגרפיה (באנגלית: Steganography) היא טכניקה להעברת מידע באופן סמוי, באמצעות הסתרתו בעצם אחר, כך שרק הנמען יוכל לראותו או לדעת על קיומו. זאת בניגוד להצפנה, שבה קיום המידע עצמו אינו מוסתר, אלא רק תוכנו. שילוב של סטגנוגרפיה עם קריפטוגרפיה נותן הגנה כפולה למידע: תחילה מצפינים את המסר באמצעות אלגוריתם הצפנה רגיל, לאחר מכן מטמיעים את הצופן בתוך כתב כיסוי תמים למראה, בשיטה סטגנוגרפית, כך שגם אם ההסתרה תיחשף, עדיין יהיה צורך לפענח את הצופן.
המילה "סטגנוגרפיה" מקורה ביוונית, "סטגנו" (στεγανός) פירושה מכוסה או חבוי ו-γράφειν היא כתיבה. זוהי טכניקה עתיקה למדי, כבר לפני בעת העתיקה יש תיעוד על שימוש בסטגנוגרפיה, כמו כיסוי מסר שנכתב על לוח עץ באמצעות שעווה. בדרך כלל מסר סטגנוגרפי נראה על פניו כמשהו תמים אחר, כגון תמונה, קטע עיתונות, רשימת קניות או כל דבר אחר שאינו מעורר חשד, המשמש ככיסוי למסר האמיתי.
המסר המיועד להסתרה מוטמע בשיטות שונות, בהן:
שימוש בדיו סתרים, המשלבת טקסט סמוי בתוך טקסט גלוי תמים;
ניקוב נקבים זעירים בסמוך לאותיות מסוימות בנייר המכיל כתבה מעיתון;
סימוני עיפרון עדינים על גבי אותיות שחורות;
הטמעה בתוך פריט לבוש (בתפירה או שזירה) - למשל, בזמן מלחמת העולם השנייה הוסתר מסר באמצעות קוד מורס שקודד בעזרת שזירת שני חוטים בצבעים מסוימים בדש בגד;
העברת מסרים באמצעות מאפיין של טקסט כלשהו. לדוגמה: מספר זוגי של מילים בשורה שווה 0 ומספר אי-זוגי שווה 1, וכיוצא בזה.
יתרונה של סטגנוגרפיה היא בכך שהמסר אינו מושך תשומת לב מאחר שקיומו מוסתר מן העין. מסר גלוי, לעומת זאת, ככל שיהיה מוצפן היטב עצם קיומו מעורר תשומת לב, שלעיתים עשויה לגרום לנזק כגון במקומות בהם הקריפטוגרפיה אסורה.
סטגנוגרפיה מודרנית

מסרים סודיים מוסתרים גם במדיה דיגיטלית, כמו קובצי תמונות גרפיות או קובצי שמע. אפשר לדוגמה להחליף את הסיבית הנמוכה ביותר בכל בית (או מספר סיביות נמוכות בכל פיקסל) בקובץ תמונה כלשהו, באופן שיכילו את המסר הנסתר. השפעת שינוי זה על מראה התמונה זניחה, מאחר שרוב התקנים לקובצי תמונה (כמו TIFF או JPG) מאפשרים הדרגתיות גבוהה של צבעים, הרבה יותר ממה שהעין האנושית מסוגלת לקלוט. כמו כן אפשר להחדיר מידע לתוך חבילות של פרוטוקול תקשורת בסיסי כמו UDP, או להשתמש במאפייני מסמך כמו מרווחים, סוגי גופנים, גודל אותיות ומאפיינים אחרים כאמצעי הסתרה. פיטר וויינר המציא פונקציית הסוואה המשנה מסמך כלשהו באופן שהפרופיל הסטטיסטי שלו מדמה מסמך אחר כגון הצגה של שייקספיר, קטע מהניו-יורק טיימס או קבוצת דיון באינטרנט. שיטה זו לא תוליך שולל עין אנושית, אך מסוגלת להטעות מחשבי על שסורקים דרך קבע את תעבורת האינטרנט. מחשבים אלו בדרך כלל מבצעים השוואות של מסמכים עם נתונים סטטיסטיים ידועים מראש כדי להאיץ את תהליך הסריקה.
סטגנוגרפיה מודרנית > Subliminal Channel

ערוץ תת-סִיפִּי (הכרתי) הוא דרך עקיפה להעברת מסרים. כגון הדרך המתוארת לעיל של שימוש בנתונים סטטיסטיים ורמזים אחרים במסמך כלשהו. ידוע על מרגלים שניצלו טכניקה זו כדי להעביר דיווחים נסתרים למעסיקיהם בזמן מלחמת העולם השנייה. במקרה אחד, הדיווח הוסתר בטופסי הזמנה של בובות, כאשר המסר הוסווה בתוך ערכים טריוויאליים כמו כמויות, סכומי כסף, מספרים סידוריים וכדומה. גוסטבו סימונס המציא רעיון של הסוואת מסרים בעזרת חתימה דיגיטלית קונבנציונלית. בשיטה זו המסר מוסתר בתוך החתימה על מסמך תמים למראה שמכיל מידע חסר חשיבות. מאחר שהחתימה אינה מוגדרת כהצפנה והמסר החתום גלוי לעין כל, זהו סוג של ערוץ תת-סיפי.
סטגנוגרפיה מודרנית > טכניקות סטגנוגרפיות נוספות

הסוואת מידע בתוך מידע מוצפן (אחר). תחילה מצפינים מידע גדול יותר חסר חשיבות. לאחר מכן מחליפים חלקים ממנו בצופן של המסר האמיתי (ישנן תוכנות שמיישמות טכניקה זו).
Chaffing and Winnowing שיטה של רון ריבסט, בה מסתירים את המידע החיוני על ידי ערבובו עם כמות רבה של מידע לא חשוב, הקושי למתבונן מהצד הוא בהפרדת המידע הרלוונטי מתוך בליל המידע. באנלוגיה להפרדת גרעיני החיטה מהמוץ. שיטה זו מבוצעת בעזרת קודים לאימות מסרים ללא שימוש בהצפנה.
Null cipher הסתרה של מידע מוצפן בעזרת מיזוג עם כמות רבה של מידע לא מוצפן.
ניצול יתירות (קטעי קוד חסרי חשיבות שניתנים לשינוי או עריכה מבלי לפגוע בפונקציונליות) של קובצי הרצה (EXE). או קובץ ספרייה כגון DLL.
טכניקה של הטמעת תמונות נסתרות בסרט וידאו (שנחשפות על ידי הרצה איטית יותר או מהירה יותר של הסרט).
גרימת השהיות בלתי מוחשיות במשלוחי חבילות (Packets) נתונים של פרוטוקול תעבורת ברשת תקשורת, כדי לקודד בדרך זו מסרים מוסווים. סוג כזה של סטגנוגרפיה יכול להיות מוטמע גם בחומרה.
סוגים מסוימים של מדפסות לייזר צבעוניות משלבות בכל דף מודפס מערכת של נקודות צהובות זעירות(אנ'). הנקודות, שאינן גלויות לעין בלתי מזוינת, מייצגות את פרטי המדפסת ומועד ההדפסה.
סטגנוגרפיה בדרך כלל מנצלת מידע בלתי חשוד ככלי להסתרת מסר סודי, על כן בדרך כלל כמות המידע שצריך להעביר גדולה בהרבה מהמידע האמיתי. כגון בהטמעת מסר בתוך תמונה דיגיטלית יש צורך בדרך כלל, בתמונה גדולה יותר מהמסר המוסתר בה. בעיקרון כדי שההסתרה תצליח יש ליישמה באופן שהשינוי המבוצע במידע הנושא את המסר יהיה שולי ככל האפשר ולא יובחן בעין.
סטגנו-אנליזה (מידות נגד וזיהוי)

בתחום המחשוב, זיהוי חבילות מקודדות סטגנוגרפית נקרא "סטגנואנליסיס". השיטה הפשוטה ביותר לזיהוי קבצים ששונו היא להשוותם לגרסאות המקוריות של הקבצים. לדוגמה, כדי לזהות מידע המוסלק בתוך גרפיקה של אתר מסוים, האנליסט יכול לשמור "גרסאות נקיות" של חומרים אלו ולהשוות כנגד התוכן העכשווי של האתר. פונקציית גיבוב או CRC בדרך כלל משמשים כאמצעי בדיקה ואיתור של שינויים אפילו מינוריים אם נעשו בקבצים. ההבדלים, אם לצאת מנקודת ההנחה שקובצי המקור הם זהים, מייצגים את התוכן המוסלק. באופן כללי, שימוש ביחס דחיסה גבוה מקשה על ביצוע סטגנוגרפיה, אך לא הופך אותה לבלתי אפשרית. אומנם שגיאות בתהליך הדחיסה מספקות הזדמנות להסלקת מידע, אבל ככל שמידע דחוס יותר, ככה יש פחות מקום להסליק בו, וזה הופך את תהליך הזיהוי לפשוט יותר.
סטגנו-אנליזה (מידות נגד וזיהוי) > סוגי מתקפות נגד

מתקפת "רק-סטגו": רק הסטגו-אובייקט זמין עבור ניתוח. לדוגמה, רק קובץ הנשא והמידע הסמוי זמינים.
מתקפת "כיסוי ידוע": האובייקט המקורי עובר השוואה מול הסטגו-אובייקט וניתן לזהות הבדלים. לדוגמה, התמונה המקורית והתמונה שמכילה את הערך החבוי זמינות, וניתן לערוך השוואה ביניהן.
מתקפת "הודעה ידועה": מדובר בניתוח של תבניות ידועות שמתאימות למידע חבוי, אשר עלולות לעזור כנגד מתקפות סטגנוגרפיות בעתיד. אפילו בהינתן ההודעה, תהליך זה יכול להיות מאוד קשה ולרוב נחשב לאותו הדבר כמו מתקפת "רק-סטגו".
מתקפת "סטגו נבחר": הכלי ששימש לסטגנוגרפיה (אלגוריתם) והסטגו-אובייקט ידועים. לדוגמה, התוכנה והקובץ נשא והמידע החבוי ידועים.
מתקפת "הודעה נבחרת": הסטגואנליסט מייצר סטגו-אובייקט מכלי סטגנוגרפי או אלגוריתם מהודעה מסוימת. מטרת מתקפה זו היא לחפש תבניות בסטגו-אובייקט שנוצר, כדי לנסות ולאפיין אובייקטים נוספים בעתיד שיוצרו לפי אלגוריתם / תוכנה זו.
מתקפת "סטגו ידוע": הכלי הסטגנוגרפי (אלגוריתם) ידוע ובנוסף, גם האובייקט המקורי וגם הסטגו-אובייקט זמינים.
ראו גם

אקרוסטיכון
דיו סתרים
קריפטוגרפיה
ציקדה 3301
לקריאה נוספת

גיל דוד, אומנות ההסתרה, הוצאת בית העורכים, 2022.
הערות שוליים

↑  למעשה פילטור של שני צבעים יחשוף את השלישי
↑  Lee, Robert (2005-07-27), Freedom of Information Act (FOIA) request (PDF) (באנגלית), Electronic Frontier Foundation
↑  "Tracking codes in photocopiers and colour laser printers". Parliamentary questions. European Parliament. 20 בנובמבר 2007. {{cite news}}:  (עזרה)
↑  Tuohey, Jason (22 בנובמבר 2004). "Government Uses Color Laser Printer Technology to Track Documents". PC World. אורכב מ-המקור ב-8 באוגוסט 2019. נבדק ב-3 בדצמבר 2019. {{cite news}}:  (עזרה)
↑  Pierre Richer, Steganalysis: Detecting hidden information with
computer forensic analysis, SANS Institute - InfoSec Reading Room
| --- | --- |
בקרת זהויות :  NLI: 987012575135405171  GND: 4617648-2  LCCN: sh2018001545  NKC: ph695215
סן-קנטן (כדורסל)

| --- | --- |

 מידע כללי
 תאריך ייסוד:  1973 
 מדינה:  צרפת 
 אולם ביתי:  פאלאיס דס ספורטס פייר ראטה (3,800 מושבים)
 מיקום:  סן-קנטן, אן, או-דה-פראנס
 ליגה:  אליפות צרפת בכדורסל 
 צבעי תלבושת:  כחול, ירוק
 sqbb.fr
 
סן-קנטן כדורסל (בצרפתית: Saint-Quentin Basket-Ball) היא קבוצת כדורסל צרפתית מסן-קנטן המשחקת בליגת העל הצרפתית ובליגת האלופות בכדורסל.
היסטוריה

סן-קנטן BB נוסדה בשנת 1973 ממיזוג של Amicale Jumentier ו-Union sportive des Cheminots. בשנת 1982 התמזגה סן-קנטן BB בעצמה עם Foyer laique d'Harly.
בשנת 1988 עלתה הקבוצה לליגת העל הצרפתית וסיימה במקום החמישי. בעונת 1991/1992 העפילה לגביע קוראץ' ואף ניצחה בסיבוב הראשון בבית את המעצמה היוונית פנאתינאיקוס 69–57 לפני שהפסידה לה בחוץ 77–62 והודחה.
ב-1993, בעקבות קשיים כלכליים, ירדה סן-קנטן ל-National 4. היא עלתה לליגה השנייה ב-2000, ירדה בחזרה בשנה שלאחר מכן ועלתה ושיחקה בליגת המשנה עד 2009. הקבוצה השתתפה באופן קבוע בפלייאוף והפסידה בחצי הגמר ב-2006 לאורליאן וב-2007 לקמפר.
במהלך העשור השני של המאה ה-21 התנדנדה הקבוצה בין הליגה השנייה לשלישית, וב-2023 זכתה באליפות הליגה השנייה ועלתה לליגת העל. בעונתה הראשונה בחזרה הליגה הראשונה שיחקה בסן-קנטן הישראלים ויל ריימן (הושאל ממכבי תל אביב) ויפתח זיו (עבר באמצע העונה מגרנדה). הקבוצה סיימה במקום השישי בעונה הסדירה והפסידה 1–2 בסיבוב הראשון של הפלייאוף לאסוול ליון-וילרבאן, אך העפילה לראשונה מאז 1991 לתחרות אירופית כשהוגרלה לעונת 2024/2025 בבית ג' של ליגת האלופות בכדורסל.
שחקנים

צרפת הוגו בסון
ארצות הברית פארקר ג'קסון-כרטווית
ישראל יפתח זיו
ארצות הברית לינטון טאונס
ארצות הברית ג'ייסון סיגרס
ארצות הברית ישראל ויל ריימן
הערות שוליים

↑
אתר האינטרנט הרשמי של סן-קנטן  (בצרפתית)
↑  עמרי מנהיים, ‏וויל ריימן הושאל ממכבי ת"א לסן-קנטן, באתר ערוץ הספורט, 23 ביולי 2023
↑  רשמית: יפתח זיו הצטרף לסן קנטן הצרפתית, באתר ONE‏, 26 בדצמבר 2023
| ליגת האלופות בכדורסל 2024/2025 – שלב הבתים |
| --- | --- | --- | --- | --- | --- | --- | --- | --- | --- | --- | --- | --- | --- |
| בית א'  ישראל הפועל חולון  בוסניה והרצגובינה איגוקאה  צרפת נאנטר  גרמניה ס.אוליבר וירצבורג | בית ב'  ספרד אוניקאחה מאלגה  בלגיה אוסטנדה  פולין קינג שצ'צ'ין  טורקיה פטקים ספור | בית ג'  ספרד לנובו טנריפה  טורקיה פינאר קרשיאקה  צרפת סן-קנטן  יוון קולוסוס רודוס | בית ד'  טורקיה גלאטסראיי  יוון פרומיתאס פטרס  גרמניה רסטה פכטה  צ'כיה נימבורק | בית ה'  יוון א.א.ק. אתונה  לטביה VEF ריגה  ישראל מכבי עירוני רמת גן  גרמניה טלקום בון | בית ו'  ליטא ריטאס וילנה  הונגריה פלקו סומבטהי  איטליה פלקנסטרו רג'אנה  פולין שלונסק ורוצלב | בית ז'  ספרד באסקט מנרסה  איטליה דרטונה באסקט  גרמניה ניינרס קמניץ  פורטוגל בנפיקה ליסבון | בית ח'  ספרד UCAM מורסיה  יוון פריסטרי אתונה  טורקיה מניסה  סרביה FMP בלגרד |  |  |  |  |  |  |
סאין

| --- | --- |
סמל סאיןסמל סאין

בניין העירייה, צילום מ-2009
 מדינה:  רומניה רומניה
 מחוז:  מרמורש
 חבל ארץ:  מרמורש
 ראש העיר:  גבריאלה פלוריקה טולבורה
 בירת העיר:  Seini 
 תאריך ייסוד:  1334
 שטח:  58.91 קמ"ר
 גובה:  140 מטרים
 דת:  נצרות אורתודוקסית, רפורמית, קתולית
 אוכלוסייה:  ‏
  ‑ בעיר:  8,198 (1 בדצמבר 2021)
  ‑ צפיפות:  150 נפש לקמ"ר
 קואורדינטות:  47°44′52″N 23°17′07″E﻿ / ﻿47.747777777778°N 23.285277777778°E﻿ / 47.747777777778; 23.285277777778 
 אזור זמן:  UTC+2
 https://seini.ro/
  מפת מיקום  מפה מפורטת   (למפת רומניה מוגדלת) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור סאין(למפת רומניה רגילה) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור סאין(למפת מחוז מרמורש רגילה) באיה מארה דראגומירשט בורשה סיגטסאין(למפת מחוז מרמורש מוגדלת) באיה מארה דראגומירשט בורשה סיגטסאין  he tabBackground:;tabBorder:#aaa;defaultTab:0;
 
מיקום במפת המחוז מרמורש ברומניה
סֵאִין (ברומנית: Seini, בהונגרית: Szinérváralja - סינרוואראליה, ביידיש: סעאיני - ואראהל או ואראהל, בגרמנית: Leuchtenburg) היא עיירה במישור הנהר סומש (סמוש) במחוז מרמורש בצפון טרנסילבניה, ברומניה. תחום שיפוטה כולל עוד שני כפרים:סבישה (Săbişa בהונגרית: Kissebespatak) וִיאִילה אפיי (Viile Apei בהונגרית:Apahegy). היא מונה 8987 תושבים (לפי המפקד בשנת 2011). שטחה הוא 58.91 קמ"ר. היא קיבלה מעמד רשמי של עיר בשנת 1988
השם

השם בהונגרית סינרוואראליה Szinervaralja מקורו במצודת סינייר Szinyér שבקרבתה. שם זה הושאל משמו של פלג הזורם בסביבה.
שם הפלג "סינר" Szinér או "סינייר" Szinyér הוא ממקור סלאבי ומשמעותו "רועי חזירים" (בשפות דרום-סלביות:Svinjar, בצ'כית:Svinary, בפולנית:Świniary.
היישוב מוזכר לראשונה בשנת 1334 בשם Zynyrwarallya (זינירוואראליה) או ואראליה (מצודת זיניר). בשנת 1907 לפי בקשת התושבים שונה שם המקום ל-Szinérvaralja. חוקרים רומנים ביקשו להסביר את השם ברומנית, המתקשר לשם ההונגרי, על ידי המילה הרומנית sein שמשמעותה "אפור", ומקורו לפי תאוריה זו - הוא בשם ההידרוגפי (הידרונים) "העמק האפור" Valea Seină.
גאוגרפיה > מיקום

סאין נמצאת במישור הסומש, במדרון ה דרום-מערבי של הרי גוטאי (Gutâi). במרחק 26 ק"מ מערבית מן העיר באיה מארה, 42 ק"מ מזרחית מן העיר סאטו מארה ו-24 ק"מ דרומית-מזרחית מן העיר נגרשט-אואש. מדרום לעיירה זורם הנהר סומש (סאמוש - בהונגרית).
לעיר מסופחים שני כפרים: סבישה - במערב, ווִיאִילה אָפֶּיי - בצפון-מערב.
הגובה המרבי בסביבה הוא בגבעת קומז'ה (Comja) - 960 מ', המתרוממת מצפון לעיר.
העיירה נחצית מצפון דרומה על ידי הפלג סאינל (Seinel) הנשפך לנהר סומש.
היסטוריה > פרהיסטוריה והעת העתיקה

בתחום היישוב נתגלו ממצאים מתקופת האבן והברוזנה.